පුංචි බණ්ඩාර හේරත් පලාපත්වල නම්වූ චරිතය මෙවැන්නකින් හුවා දක්වන්නට තරම් වැදගත් වන්නේ ඔහු ශ්‍රී ලංකාවේ ප්‍රථම සිංහල පොලිස් නඩුකාරතුමා වීම හා සිය නීති වෘත්තීය ජීවිතයේ දී ජනතාවට දැක්වූ හිතෛශී බව නිසාම වයස අවුරුදු 39ක් වැනි කෙටි කලකදීම මරණයෙන් වන්දි ගෙවන්නට සිදුවීමත් නිසාය. මුල් යුගයේදී ඉංග්‍රීසීන්ගේ ගජ මිතුරෙකු ලෙසත් පසු කලෙක පරම හතුරෙකු ලෙසත් වීම හේතුවෙන් ඔහු ලංකා ඉතිහාසයේ අප්‍රකට හා නොපළ වීර චරිතාපදානයක්ම වන්නේය. පුංචි බණ්ඩාර හේරත් පලාපත්වල නඩුකාරතුමා උපන්නේ පලාපත්වල වලව්වේදී වර්ෂ 1879 දී පමණය. ඉංග්‍රීසි පාලනයෙහි රාජ්‍ය තාන්ත්‍රිකයෙකු වූ පලාපත්වල කෝරාළ මහතාගේ පුත්‍ර රත්නයක් වූ ඔහුගේ මූලික අධ්‍යාපන කටයුතු මහනුවර ට්‍රිනිටි කොලේජ් හෙවත් ත්‍රිත්ව විද්‍යාලයෙන් වූ අතර වැඩිදුර ඉහළ අධ්‍යාපනයක් සඳහා එංගලන්තයට යවන ලදී.
පුංචි බණ්ඩාර හේරත් මහතා වැඩිදුර අධ්‍යාපනයක් සඳහා ගියේ කොහෙටද?
එංගලන්තයට